דוד נידם

דוד נידם (1937 – 26 ביולי 2016) היה מוזיקאי יהודי-מרוקאי-ישראלי, נגן, פזמונאי ומלחין, מחלוצי המוזיקה המרוקאית בישראל.

ביוגרפיה
נולד לחסיבה ולאלעזר במקנס שבמרוקו בשנת 1937. בגיל תשע החל לתופף על דרבוקה, ובגיל 13 החל לנגן על עוד. החל מהתקופה הזו הופיע באירועים ובחתונות בערים שונות.

בשנת 1963 עלה ארצה והשתכן בנצרת עילית (כיום נוף הגליל), שם עבד כנהג. לאחר תקופה עבר לשכונת מוסררה בירושלים, והמשיך לעסוק במוזיקה. הוא החל להופיע לצד סלימן אלמגריבי, אלברט סוויסה, מואיז קרוצ'י, נינו ביטון, ויקטור דרעי, צ'ארלי פרץ ועוד.

מלבד ההופעות בציבור ברחבי הארץ במגוון אירועים, נידם כתב והלחין שירים, וגם הקליט שני תקליטים אצל האחים אזולאי. הוא שר בערבית מרוקאית בסגנונות אלא אנדלוסיה, שעבי, "קסידה" ו"ג'ירי", ושימש כמורה דרך לבאים אחריו במוזיקה זו.

סגנונו של נידם היה ייחודי, והוא נחשב לאחד מחלוצי הזמר המרוקאי בישראל. אנשי אקדמיה נהגו ללמוד מהידע ומהניסיון שלו במוזיקה המרוקאית.

למרות ההצלחה הגדולה שנחל בקרב חובבי הז'אנר ויוצאי מרוקו בישראל, נידם לא קיבל הכרה במיינסטרים הישראלי.

הלך לעולמו ב-26 ביולי 2016 (כ"א בתמוז ה'תשע"ו).

קישורים חיצוניים
 
 דף פייסבוק לזכרו של דוד נידם

שירים
 דוד נידם, פנית וואש אסבר קלבי, סרטון באתר יוטיוב
 דוד נידם, חראק דינאר, סרטון באתר יוטיוב
 דוד נידם, יא לחביבה, סרטון באר יוטיוב
 דוד נידם ושייח' מואיז'ו, סרטון באתר יוטיוב

זמרים יהודים מרוקאים
זמרים ישראלים
עולים בשנות ה-1960
מלחינים יהודים מרוקאים
מלחינים ישראלים
מתופפים יהודים
נגני עוד
זמרים השרים בערבית מרוקאית
ישראלים ילידי מרוקו
מוזיקאי אנדלוסית
נוף הגליל: אישים
ירושלים: אישים
ישראלים שנולדו ב-1937
ישראלים שנפטרו ב-2016